สอบถามคะ หลังมีเพศ​สัมพันธ์​กับแฟนเสร็จ​เรียบร้อยจะมีก้อนเนื้อเล็กๆๆกับมูกใสๆออกมาคะแล้วก็เจ็บท้องน้อยแต่ไม่ถึงกับมากแต่เจ็บตลอดถึงเช้าอยากทราบว่าเป็นอะไรหรือเปล่าคะ
สวัสดีค่ะ อาการมีก้อนเนื้อและมูกใสไหลออกมา ร่วมกับเจ็บท้องน้อยนั้น อาจจะเกิดจากอวัยวะภายในอุ้งเชิงกรานอักเสบ ทำให้มีปวดท้องน้อย ตกขาวผิดปกติ มีไข้ได้ ซึ่งมักเกิดจากโรคติดต่อทางเพศสัมพันธ์ สาเหตุอื่นๆเช่น การมีช่องคลอดหรือปากมดลูกอักเสบ ติ่งเนื้อที่บริเวณปากมดลูก เยื่อบุโพรงมดลูกเจริญผิดที่ หรือปวดจากกล้ามเนื้อหน้าท้องที่อักเสบ เป็นต้นดังนั้นหากมีตกขาวผิดปกติ ปวดหน่วงท้องน้อยเรื้อรัง ควรรีบไปพบแพทย์เพื่อตรวจภายในหาสาเหตุที่แน่ชัดค่ะเบื้องต้น งดการมีเพศสัมพันธ์ไปก่อน ไม่ซื้อยาใดๆมารับประทานเอง ถ้าปวดท้องมาก สามารถรับประทานยาแก้ปวดได้ และพักผ่อน งดยกของหนัก